**Mikael Johannes Koskimies** (s. 28. maaliskuuta 2000 Lappeenranta) on suomalainen entinen jääkiekkopuolustaja. Hän pelasi pääsarjauransa ainoalla kaudella 2020–2021 SM-liigajoukkue Saimaan Pallossa 22 runkosarjaottelua tehden kaksi syöttöpistettä. Koskimies pelasi myös SaiPasta lainalla Mestis-joukkue Imatran Ketterässä kaudella 2021–2022, jonka päätteeksi hän voitti Mestiksen mestaruuden. Koskimies lopetti pelaajauransa vain 22-vuotiaana syyskuussa 2022, kun hän halusi keskittyä enemmän jääkiekon ulkopuoliseen elämään.

Ura
---

Koskimies on Saimaan Pallon kasvatti. Kaudella 2015–2016 hän oli C-nuorten SM-sarjassa joukkueensa tehokkain puolustaja ja toiseksi paras pistemies Mikko Petmanin jälkeen tehoilla 9+22=31. Koskimies jakoi koko sarjan puolustajien pistepörssin toisen sijan Bluesin Axel Rindellin kanssa edellään vain Bluesin Miika Heiskari. Kaudella 2017–2018 hän toimi SaiPan B-nuorten varakapteenina. Koskimies oli joukkueen tehokkain puolustaja sekä B-nuorten Mestiskarsinnoissa tehoilla 8+20=28 että B-nuorten SM-sarjassa tehoilla 6+40=10.

Kaudeksi 2018–2019 Koskimies siirtyi PEPO Hockeyn organisaatioon. Hän pelasi debytoi miesten peleissä pelattuaan seuran II-divisioonajoukkueessa seitsemän ottelua tehden yli piste per peli -tahdilla tehot 4+7=11. Koskimies pelasi seitsemän ottelua myös PEPO:n A-nuorissa Suomi-sarjan karsintoja. Hän palasi kesken kauden kuitenkin SaiPaan ja siirtyi seuran A-nuorten SM-sarjajoukkueeseen. Koskimies pelasi myös neljä ottelua lainalla Imatran Ketterän A-nuorten Mestisjoukkueessa. Kaudella 2019–2020 hän oli kolmella osumallaan SaiPan A-nuorten eniten maaleja tehnyt puolustaja Kasperi Torikan ja Hugo Rikkilän kanssa.

Koskimies nimettiin kaudeksi 2020–2021 SaiPan A-nuorten kapteeniksi. Hän debytoi kauden aikana myös seuran SM-liigajoukkueessa, jossa Koskimies pelasi 22 runkosarjaottelua tehden kaksi syöttöpistettä. Hän sai tililleen ensimmäisen liigaottelunsa 20. marraskuuta 2020 vieraissa Pelicansia vastaan. Koskimies merkittiin SaiPan seitsemänneksi puolustajaksi. Hän jäi ottelussa lopulta kuitenkin ilman peliaikaa. Koskimies sai ensimmäiset jääaikansa SM-liigassa seuraavassa ottelussa 21. marraskuuta 2020 Vaasan Sportia vastaan. Hänet merkittiin SaiPan kolmospuolustajapariin Simo-Pekka Riikolan viereen. Koskimies sai ottelussa jääaikaa 12.21 minuuttia.

Huhtikuussa 2021 Koskimies teki SaiPan kanssa kolmivuotisen SM-liigasopimuksen. Hän pelasi kauden 2021–2022 suurimmaksi osaksi seuran U20-joukkueessa. Koskimies ei pelannut kauden aikana otteluakaan SM-liigassa, mutta hän pelasi miesten pelejä lainalla Mestis-joukkue Imatran Ketterässä, jossa Koskimies pelasi 13 runkosarjaottelua tehden yhden syöttöpisteen ja yhden playoff-ottelun tehden yhden syöttöpisteen. Hän voitti kauden päätteeksi Mestiksen mestaruuden.

Elokuussa 2022 SaiPa lainasi Koskimiehen koko kauden 2022–2023 kattavalla sopimuksella Ketterään. Jo ennen kauden alkua syyskuussa hän kuitenkin päätti lopettaa pelaajauransa vain 22-vuotiaana. Koskimies halusi omien sanojensa keskittyä jatkossa enemmän jääkiekon ulkopuoliseen elämään ja opiskeluun.

Muuta
-----

Koskimies valmistui ylioppilaaksi Kimpisen lukiosta keväällä 2019.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | PEPO | II-divisioona | 7 | 4 | 7 | 11 | 0 | – | – | – | – | – |
|  | SaiPa | A-SM | 18 | 0 | 8 | 8 | 2 | – | – | – | – | – |
| 2019–2020 | SaiPa | A-SM | 29 | 3 | 12 | 15 | 18 | – | – | – | – | – |
| 2020–2021 | SaiPa | U20-SM | 25 | 2 | 10 | 12 | 6 | 5 | 0 | 0 | 0 | 0 |
|  | SaiPa | SM-liiga | 22 | 0 | 2 | 2 | 4 | – | – | – | – | – |
| 2021–2022 | SaiPa | U20-SM | 22 | 2 | 12 | 14 | 6 | – | – | – | – | – |
|  | Ketterä | Mestis | 13 | 0 | 1 | 1 | 0 | 1 | 0 | 1 | 1 | 0 |
| 1 kausi | yhteensä | SM-liiga | 22 | 0 | 2 | 2 | 4 | – | – | – | – | – |
| 1 kausi | yhteensä | Mestis | 13 | 0 | 1 | 1 | 0 | 1 | 0 | 1 | 1 | 0 |

Lähteet
-------

* Mikael Koskimies The Internet Hockey Databasessa (englanniksi)
* Mikael Koskimies Eurohockey-sivustolla (englanniksi)
* Mikael Koskimies *Elite Prospects*. Everysport Media Group AB.  (englanniksi)

### Viitteet

1. 1 2 3  Mikael Koskimies päättää uransa *saipa.fi*.  22.9.2022. Liiga-SaiPa Oy. Viitattu 22.9.2022.
2. ↑  Kimpisen lukioon vuonna 2016 alkavaan lukiokoulutukseen valitut (pdf) *lappeenranta.fi*. Lappeenrannan kaupunki.  Arkistoitu 28.11.2020. Viitattu 20.11.2020.
3. 1 2 3 4 5  Mikael Koskimies *Elite Prospects*. Everysport Media Group AB.  (englanniksi)
4. ↑  Elite Prospects - SaiPa U16 *eliteprospects.com*. Everysport Media Group AB. Viitattu 20.11.2020. (englanniksi)
5. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 20.11.2020. (englanniksi)
6. ↑  Elite Prospects - SaiPa U18 *eliteprospects.com*. Everysport Media Group AB. Viitattu 20.11.2020. (englanniksi)
7. ↑  Elite Prospects - SaiPa U20 *eliteprospects.com*. Everysport Media Group AB. Viitattu 20.11.2020. (englanniksi)
8. ↑  Haastattelussa U20-joukkueen kapteeni Mikael Koskimies *saipa.fi*.  15.10.2020. Liiga-SaiPa Oy. Viitattu 20.11.2020.
9. ↑  Kokoonpanot *liiga.fi*.  20.11.2020. Jääkiekon SM-liiga Oy. Viitattu 20.11.2020.
10. ↑  Ottelutilastot *liiga.fi*.  20.11.2020. Jääkiekon SM-liiga Oy. Viitattu 20.11.2020.
11. ↑  Kokoonpanot *liiga.fi*.  21.11.2020. Jääkiekon SM-liiga Oy. Viitattu 22.11.2020.
12. ↑  Ottelutilastot *liiga.fi*.  21.11.2020. Jääkiekon SM-liiga Oy. Viitattu 22.11.2020.
13. ↑  Silventoinen, Juho: SaiPa kiinnitti nuorisoaan sekä luottopuolustaja Riikolan – Záborský, Kaksonen ja Mäntykivi jättävät seuran *Jatkoaika.com*.  16.4.2021. Jatkoaika r.y. Viitattu 25.4.2021.
14. ↑  Niko Kautiainen ja Mikael Koskimies lainalle Ketterään *saipa.fi*.  10.8.2022. Liiga-SaiPa Oy. Viitattu 10.8.2022.
15. ↑  Kevään uudet ylioppilaat julkaistiin – katso täältä, ketkä saavat valkolakin Länsi-Saimaan alueella *lansisaimaa.fi*.  15.5.2019. Kaakon Viestintä Oy. Viitattu 20.11.2020.